Պատրիկ վան Անհոլտ

Պատրիկ վան Անհոլտ (հոլ.՝ Patrick van Aanholt, օգոստոսի 29, 1990(1990-08-29), Հերթոխենբոշ, Նիդերլանդներ), հոլանդացի պրոֆեսիոնալ ֆուտբոլիստ։ Ներկայումս հանդես է գալիս Քրիսթալ Փելասի և Նիդերլանդների ազգային հավաքականի կազմում։ Խաղում է ձախ պաշտպանի դիրքում։


== Ակումբային կարիերա ==


=== Չելսի ===
Վան Անհոլտը Չելսիի ակադեմիային միացել է 2007 թվականին։ 2009 թվականին նա տեղափոխվել է թիմի առաջին կազմ։
2009 թվականի ամռանը Վան Անհոլտը վարձավճարով տեղափոխվեց Քովենթրի Սիթի։ Իր պրոֆեսիոնալ դեբյուտը նշեց 2009 թվականի օգոստոսի 9-ին՝ Չեմպիոնշիպի Իպսվիչ Թաունի դեմ խաղում։ Դեկտեմբերին Չելսիի շատ ֆուտբոլիստներ գնացին իրենց հավաքականներ՝ Աֆրիկայի ազգերի գավաթի համար, և Վան Անհոլտի վարձավճարը հետ կանչվեց։ Հոլանդացին առաջին անգամ ընդգրկվեց Չելսիի հայտացուցակում 2010 թվականի հունվարի 23-ին՝ Անգլիայի գավաթի Պրեստոն Նորտ Էնդի դեմ խաղում՝ կրելով 52 համարի մարզաշապիկը, սակայն այդպես էլ խաղադաշտ դուրս չեկավ։ Իր դեբյուտը Չելսիի կազմում նշեց 2010 թվականի մարտի 24-ին՝ Պորտսմութի դեմ խաղում։
2010 թվականի հունվարի 29-ին Վան Անհոլտը 1 ամսվա վարձավճարով տեղափոխվեց Նյուքասլ Յունայթեդ։ Ակումբում իր դեբյուտը նշեց 2010 թվականի հունվարի 30-ին՝ Լեսթեր Սիթիի դեմ խաղում։ Նյուքասլի կազմում Վան Անհոլտը անցկացրեց 7 հանդիպում և մարտին վերադարձավ Չելսի։ 2010 թվականի մարտի 27-ին Վան Անհոլտը խաղադաշտ դուրս եկավ Աստոն Վիլլայի դեմ խաղում՝ փոխարինելով Յուրի Ժիրկովին խաղի 76-րդ րոպեին։ 2010 թվականի սեպտեմբերի 15-ին նա իր դեբյուտը նշեց եվրոպական առաջնություններում՝ Չեմպիոնների Լիգայի Ժիլինայի դեմ խաղում։ 2010 թվականի սեպտեմբերի 22-ին հոլանդացին խփեց իր պրոֆեսիոնալ կարիերայի առաջին գոլը՝ Անգլիայի լիգայի գավաթի Նյուքասլի դեմ խաղում։
2011 թվականի հունվարի 26-ին Վան Անհոլտը վարձավճարով տեղափոխվեց Լեսթեր Սիթի մինչև մրցաշրջանի ավարտը։ 2011 թվականի փետրվարի 1-ին նա իր դեբյուտը նշեց ակումբի կազմում՝ Շեֆիլդ Յունայթեդի դեմ խաղում։ Իր առաջին գոլը առաջնությունում խփեց 2011 թվականի ապրիլի 9-ին՝ Բերնլիի դեմ խաղում։
2011 թվականի օգոստոսի 31-ին Վան Անհոլտը 1 տարվա վարձավճարով տեղափոխվեց Ուիգան Ատլետիկ։ Իր դեբյուտը նշեց 2011 թվականի սեպտեմբերի 13-ին՝ Անգլիայի լիգայի գավաթի Քրիսթալ Փելասի դեմ խաղում։ Ուիգանի կազմում հոլանդացին չստացավ բավական խաղաժամանակ և 2012 թվականի հունվարի 6-ին վերադարձավ Չելսի։
2012 թվականի հունվարի 15-ին Վան Անհոլտը կես տարվա վարձավճարով տեղափոխվեց Վիտես։ Իր դեբյուտը նշեց 2012 թվականի հունվարի 22-ին՝ ՆԵԿ-ի դեմ խաղում։ Վարձավճարի ավարտից հետո Վան Անհոլտը 2 տարով երկարաձգեց այն։ Վիտեսի կազմում հոլանդացին անցկացրեց 84 հանդիպում՝ դառնալով 7 գոլի հեղինակ։


=== Սանդերլենդ ===
2014 թվականի հուլիսի 25-ին Վան Անհոլտը 4 տարվա պայմանագիր կնքեց Սանդերլենդի հետ։ Իր դեբյուտը նշեց օգոստոսի 16-ին՝ Վեստ Բրոմվիչի դեմ խաղում։ Իր առաջին գոլը Սանդերլենդի կազմում խփեց 2015 թվականի հունվարի 4-ին՝ Անգլիայի գավաթի Լիդս Յունայթեդի դեմ խաղում՝ դառնալով հանդիպման միակ գոլի հեղինակը, ինչի շնորհիվ Սանդերլենդը հաղթեց 1-0 հաշվով։ Սանդերլենդի կազմում Վան Անհոլտը անցկացրեց 3 մրցաշրջան՝ մասնակցելով 95 խաղի և դառնալով 9 գոլի և 9 գոլային փոխանցման հեղինակ։


=== Քրիսթալ Փելաս ===
2017 թվականի հունվարի 30-ին Վան Անհոլտը 4․5 տարվա պայմանագիր կնքեց Քրիսթալ Փելասի հետ։ Ակումբը նրա համար վճարեց 9 միլիոն ֆունտ ստերլինգ։ Նա ստացավ 3 համարի մարզաշապիկը։ Իր դեբյուտը նշեց 2017 թվականի հունվարի 31-ին՝ Բորնմութի դեմ խաղում։ Քրիսթալ Փելասի կազմում իր առաջին գոլը Վան Անհոլտը խփեց փետրվարի 25-ին՝ Միդլսբրոյի դեմ խաղում։ Իր առաջին մրցաշրջանում հոլանդացին անցկացրեց 11 հանդիպում՝ դառնալով 2 գոլի հեղինակ։
2018 թվականի մարտի 5-ին Վան Անհոլտը գոլ խփեց Մանչեսթեր Յունայթեդի դեմ խաղում, սակայն Քրիսթալ Փելասը պարտվեց 3-2 հաշվով։ 5 օր անց հոլանդացին գոլի հեղինակ դարձավ Չելսիի դեմ հանդիպման վերջին րոպեին։ Մայիսի 5-ին Վան Անհոլտը գոլ խփեց Ստոկ Սիթիի դեմ հանդիպման 86-րդ րոպեին՝ 2-1 հաշվով հաղթանակ պարգևելով իր թիմին։ Մայիսի 13-ին նա գոլի և գոլային փոխանցման հեղինակ դարձավ Վեստ Բրոմվիչ Ալբիոնի դեմ խաղում, իսկ հանդիպումն ավարտվեց 2-0 հաշվով։ 2017-18 մրցաշրջանում Վան Անհոլտը անցկացրեց 28 հանդիպում առաջնությունում՝ դառնալով 5 գոլի և 1 գոլային փոխանցման հեղինակ։
2018 թվականի հոկտեմբերի 1-ին Վան Անհոլտը գոլ խփեց Բորնմութի դեմ խաղում, սակայն Քրիսթալ Փելասը պարտվեց 2-1 հաշվով։ 2019 թվականի մարտի 30-ին նա գոլի հեղինակ դարձավ Հադերսֆիլդ Թաունի դեմ խաղում։ Օգոստոսի 24-ին հոլանդացին գոլ խփեց Մանչեսթեր Յունայթեդի դեմ հանդիպման ավելացված 3-րդ րոպեին՝ 2-1 հաշվով հաղթանակ պարգևելով իր թիմին։


== Միջազգային կարիերա ==
Վան Անհոլտը ներկայացրել է Նիդերլանդներ բոլոր տարիքային երիտասարդական հավաքականներում։ 2013 թվականին նա մինչև 21 տարեկանների կազմում մասնակցեց Եվրոպայի առաջնությանը, սակայն անցկացրեց միայն 1 հանդիպում, իսկ Նիդերլանդները դուրս մնաց կիսաեզրափակչից՝ 1-0 հաշվով պարտվելով Իտալիային։ 2017 թվականի սեպտեմբերին Վան Անհոլտը հրավիրվեց Կյուրասաոյի ազգային հավաքական, սակայն այդպես էլ խաղադաշտ դուրս չեկավ։
Նիդերլանդների ազգային հավաքական Վան Անհոլտը առաջին անգամ հրավիրվեց 2013 թվականի նոյեմբերի 17-ին՝ Կոլումբիայի դեմ խաղի համար։ Իր դեբյուտը ազգային հավաքականում նշեց նոյեմբերի 19՝ փոխարինելով Մեմֆիս Դեպային Կոլումբիայի դեմ ընկերական խաղում։ 2019 թվականի մայիսի 28-ին Վան Անհոլտը ընդգրկվեց Նիդերլանդների՝ ՈՒԵՖԱ Ազգերի Լիգայի եզրափակիչ փուլի համար վերջնական կազմում։ Նիդերլանդները զբաղեցրեց երկրորդ հորիզոնականը մրցաշարում՝ եզրափակչում 1-0 հաշվով պարտվելով Պորտուգալիային։


== Կարիերայի վիճակագրություն ==


=== Ակումբային վիճակագրություն ===
2019 թվականի դեկտեմբերի 18-ի դրությամբ


=== Միջազգային վիճակագրություն ===
2021 թվականի հունիսի 27 -ի դրությամբ


== Ծանոթագրություններ ==


== Արտաքին հղումներ ==
Վան Անհոլտի պաշտոնական Ֆեյսբուքի էջը
Վան Անհոլտի պաշտոնական Տվիտերի էջը
Վան Անհոլտի պաշտոնական Ինստագրամի էջը
Վան Անհոլտը transfermarkt-ում
Վան Անհոլտը soccerbase.com-ում
Վան Անհոլտը WhoScored.com կայքում
Վան Անհոլտը Քրիսթալ Փելասի պաշտոնական կայքում
Վան Անհոլտը Պրեմիեր Լիգայի պաշտոնական կայքում
Վան Անհոլտը ՈՒԵՖԱ-ի պաշտոնական կայքում Archived 2017-05-28 at the Wayback Machine.